Diari Oficial de la Generalitat Valenciana


Sumari del DOGV 799, del 08-04-1988 (1988/810875)

RESOLUCIÓ de 29 de març de 1988, del Director General de l'Institut Valencià d'Administració Pública, per la qual es convoca Curs de Gestió Administrativa.
-----------------------------------------------------------------------------------------------------------------------------------------------------------

### Dades del document

Número de DOGV
:   799

Data del DOGV
:   08-04-1988

Secció del DOGV
:   AUTORITATS I PERSONAL

Número del document
:   1988/810875


Data del document
:   29-03-1988

Organisme emissor
:   Institut Valencià d'Administració Pública

Tipus de document
:   Resolució

Resolució de 29 de març de 1988, del Director General de l'Institut Valencià d'Administració Pública, per la qual es convoca Curs de Gestió Administrativa.  
Tot complint el Programa d'actuació per a 1988 de l?Institut Valencià d?administració Pública, a l'Area de Formació adreçada a l'Administració tant de la Generalitat Valenciana com de les Corporacions Locals i dins dels diferents tipus d?activitats de formació, i concretament dins de les aplegades sota el títol «Organització i Administració Interior», escau de realitzar un curs de Perfeccionament de «Gestió de Contractació Administrativa» d'acord amb les següents:  
BASES  
Primera  
Objectiu. Actualitzar i perfeccionar els coneixements teòrics i pràctics del personal fix al servei de la Generalitat Valenciana i de les Entitats Locals.  
Segona  
Participants. Podrà participar en aquest curs el personal funcionari o laboral fix al servei de la Generalitat Valenciana i les Corporacions Locals, que ocupen llocs de treball en unitats directament relacionades amb la Gestió de Contractació Administrativa.  
Tercera  
Contingut. Les matèries a impartir versaran, amb caràcter general i bàsic, sobre els continguts temàtics següents:  
1. Normativa sobre Contractació Administrativa i les seues relacions amb la Normativa Pressupostària.  
2. L?expedient de Contractació-Tramitació.  
3. Actuacions específiques dels Contractes d'Obres, Subministraments, Assistència Tècnica i treballs específics.  
Quarta  
Sol·licituds. Els/les interessats/des hauran de formular sol·licitud mitjançant instància adreçada a l?Il·lm. Sr. Director General de l?Institut Valencià d?administració Pública, d'acord amb el model annex d'aquesta convocatòria, que podrà ser presentada en l?Institut mateix, (c/ Museu, núm. 3, 46927 València), en els Serveis Territorials de la Conselleria d'Administració Pública d'Alacant i Castelló, o bé en la forma prevista per l'article 66.3 de la Llei de Procediment Administratiu. Els/les sol·licitants hauran d'adjuntar la corresponent autorització del responsable de personal de qui depenguen.  
Cinquena  
Termini. Les sol·licituds podran ser presentades fins al 18 d'abril de 1988.  
Sisena  
Admissió. Als aspirants seleccionats se'ls notificarà l'admissió personalment, i fins i tot, si era necessari, telefònicament.  
Setena  
Els aspirants admesos, abans d'iniciar-se el curs, hauran de justificar l'ingrés, per part de llurs Organismes corresponents, dels drets d'inscripció que són de 10.000 pessetes, al c/c número 6831739222053543 de la Caixa d'Estalvis Provincial de València a nom de Taxes IVAP, Conselleria d'Economia i Hisenda.  
En tot cas, no es considerarà ferma la inscripció fins que s'hagen abonat els drets de matrícula. Les persones inscrites hauran d'aportar justificació documental de l?ingrés al començament del Curs.  
Vuitena  
Lloc i data de celebració. El Curs tindrà lloc a València als locals de l'Institut Valencià d?administració Pública durant els dies 25 al 29 d'abril en jornada de mati i vesprada.  
Novena  
Participants i criteris de selecció. Podran participar en aquest curs el personal dels Grups B i C de la Generalitat Valenciana i de les Corporacions Locals que presten serveis en Unitats de Contractació.  
El nombre d'assistents al curs és de 30.  
Com que el nombre d'assistents és limitat, la selecció s?efectuarà tenint en compte el lloc de treball ocupat, l?interès per al servei i la conveniència que hi siguen representades el major nombre tant de Conselleries com de Corporacions Locals.  
L?Institut Valencià d?administració Pública, a la vista de les sol·licituds presentades elaborarà la llista definitiva de participants, d'acord amb els criteris anteriors.  
Desena  
Una vegada finalitzat el curs s'expedirà el corresponent certificat d'assistència. Per a obtenir el d'aprofitament els aspirants hauran de superar les proves oportunes que l'Institut, si s'escau, establirà.  
Onzena  
Les faltes d?assistència, justificades o no, superiors al 20% de les hores lectives, motivaran la no expedició de certificat.  
València, 29 de març de 1988.- El Director General: Andrés Morey Juan.  
Veure imatge